கொற்றவ! - நின்னை, என்னைக் கொல்லிய கொணர்ந்து, தொல்லைச் சிற்றினக் குரங்கினோடும் தெரிவு உறச் செய்த செய்கை, வெற்று அரசு எய்தி, எம்பி, வீட்டு அரசு எனக்கு விட்டான். 133 'ஓவிய உருவ! நாயேன் உளது ஒன்று பெறுவது உன்பால்; பூ இயல் நறவம் மாந்தி, புந்தி வேறு உற்ற போழ்தில், தீவினை இயற்றமேனும், எம்பிமேல் சீறி, என்மேல் ஏவிய பகழி என்னும் கூற்றினை ஏவல்' என்றான். 134 'இன்னம் ஒன்று இரப்பது உண்டால்; எம்பியை, உம்பிமார்கள்